*Ein gobaith yw y bydd eich corfflu neu ganolfan, drwy ymgysylltu â Sul yr Hinsawdd, mewn sefyllfa well i fynd i'r afael â'r mater hollbwysig hwn. Nid oes dyddiad penodol ar gyfer Sul yr Hinsawdd felly gellir defnyddio'r adnoddau hyn ar unrhyw Sul o'ch dewis.*

*Mae'r camau canlynol yn ddau beth allweddol y gallwch eu gwneud yn unigol ac ar y cyd i weithredu fel rhan o Sul yr Hinsawdd.*

**Gwneud Ymrwymiad**

Ymrwymo i gymryd camau tymor hir i leihau allyriadau nwyon tŷ gwydr eich corfflu neu'ch canolfan. Y ffordd orau o wneud hyn yw ymuno ag un o'r rhaglenni presennol fel [Eco Eglwys](https://ecochurch.arocha.org.uk/) Cymru a Lloegr), [Eco Congregation yr Alban](https://www.ecocongregationscotland.org/) neu [Eco-Congregation Iwerddon](https://www.ecocongregationireland.com/). Cliciwch y ddolen berthnasol i gael gwybod mwy a sut i gofrestru.

**Codwch eich Llais**

Defnyddiwch eich llais i ddweud wrth wleidyddion eich bod am gael dyfodol glanach, gwyrddach a theg wrth wraidd cynlluniau i ailadeiladu economi gref.

Darllenwch a llofnodwch ddatganiad ’'The Time Is Now' ??? ClymbLaid yr Hinsawdd <https://thetimeisnow.uk/declaration?partner=106> fel corfflu neu ganolfan ac fel unigolyn.

**Camau Eraill**

Os nad ydych yn barod eto i ymuno â chynllun eco, dyma rai pethau y gallech eu gwneud i ddechrau arni:

* Ymrwymo i ganolbwyntio ar faterion newid yn yr hinsawdd a gofal am y cread yn fwy rheolaidd yn eich addoliad, eich gweddi a'ch addysgu.
* Dwyn ynghyd grŵp o bobl i ystyried y ffordd orau o weithredu.
* Defnyddio offeryn fel [360°carbon](https://360carbon.org/) i fesur ôl troed carbon eich corfflu/canolfan. Oherwydd pandemig Coronafirws, efallai y byddwch am wneud hyn yn seiliedig ar eich gweithgareddau yn 2019 yn hytrach na 2020/2021 oherwydd y cyfyngiadau ar rai gweithgareddau dros y cyfnod hwn.
* Ystyried pa newidiadau y gallech eu gwneud, e.e. LED/bylbiau ynni is, cynhyrchion wedi'u hailgylchu neu gynhyrchion o ffynonellau cynaliadwy, lleihau'r defnydd o nwyddau untro (ee cwpanau a phlatiau), cynhyrchion glanhau eco gyfeillgar. Os na allwch ddod o hyd i gynhyrchion addas drwy eich sianeli prynu arferol, cysylltwch â'r tîm caffael i holi am gymorth.
* Ystyried sut i leihau eich ôl troed teithio fel cynulleidfa drwy gerdded neu feicio mwy lle mae hynny'n bosibl.
* Gwella unrhyw dir neu ofod awyr agored sydd gennych er budd bywyd gwyllt brodorol drwy blannu coed, blodau gwyllt, porthwyr adar, gwestai byg ac ati.
* Ymuno ag unrhyw waith cadwraeth lleol neu brosiectau glanhau cymunedol.